Historien er basert på den eksentriske enken Laura Henderson, spilt av Judi Dench, som kjøpte Windmill Theatre i London på 30-tallet. Sammen med den nyansatte direktøren Vivian van Damn, spilt av Bob Hoskins, begynner de å sette opp revyer, eller såkalte . De er først ute med ideen, men publikum forsvinner etterhvert som andre teatre tar etter og setter opp bedre forestillinger. Teateret er på vei mot konkurs, da Henderson foreslår å bruke nakne kvinner på scenen i tillegg til den vanlige forestillingen, slik som i Moulin Rouge i Paris. Dette er ikke vanlig i England, og myndighetene går bare med på det hvis nakenmodellene sitter helt i ro slik at det kan regnes som billedkunst.